Diari Oficial de la Generalitat Valenciana


Sumari del DOGV 9381, del 12-07-2022 (2022/6579)

DECRET 92/2022, de 8 de juliol, del Consell, pel qual s'aproven les bases reguladores per a la concessió d'ajudes directes de suport a les persones treballadores autònomes, inscrites com a tals en el Règim Especial d'Autònoms, que realitzen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9381

Data del DOGV
:   12-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6579


Data del document
:   08-07-2022

Organisme emissor
:   Conselleria d'Hisenda i Model Econòmic

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

DECRET 92/2022, de 8 de juliol, del Consell, pel qual s'aproven les bases reguladores per a la concessió d'ajudes directes de suport a les persones treballadores autònomes, inscrites com a tals en el Règim Especial d'Autònoms, que realitzen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia. [2022/6579]  
  
Preàmbul  
  
I  
  
La invasió d'Ucraïna, per part de Rússia, el passat 24 de febrer, està tenint greus conseqüències des del punt de vista econòmic en l'àmbit europeu i, en particular, a la Comunitat Valenciana. Aquesta guerra ha produït un major increment dels costos energètics, juntament amb un important encariment del cost de les matèries primeres agrícoles i minerals.  
Els elevats preus de l'energia estan tenint un impacte decisiu sobre els marges i la competitivitat de les empreses i persones treballadores autònomes. En aquest sentit, s'ha produït un augment del preu de l'electricitat que, en els primers cinc mesos de l'any han portat a un increment del preu mitjà d'aquest superior a 100 euros mensuals, respecte al preu mitjà del mateix període en 2021, assolint el seu valor horari màxim des del lliurament de l'energia en 1998. Igualment, l'augment del cost del combustible està tenint un impacte en l'increment dels costos de les empreses tant del transport com d'aquelles activitats amb una important necessitat de fer ús del vehicle per als seus desplaçaments en les seues activitats de treball. Així mateix, tal com es posa de manifest en el Reial decret llei 6/2022, el sector primari es considera vulnerable i estratègic per les seues pròpies característiques i s'ha vist afectat per la invasió d'Ucraïna que ha produït un increment sostingut dels costos de producció, derivats de l'augment dels preus de les matèries primeres per a alimentació animal i dels preus de l'energia i dels combustibles.  
  
En aquest context, la Comissió Europea ha publicat, en data 24 de març de 2022, el marc temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia d'emergència climàtica, en el qual es fa referència al fet que el mal que estan causant els elevats preus de l'energia sobre l'economia, poden posar en perill la continuïtat d'empreses que, d'una altra manera, serien rendibles. D'aquesta manera, determinades ajudes temporals a les empreses afectades per l'agressió a Ucraïna poden ser una solució adequada, necessària i selectiva durant la crisi actual. Després de l'aprovació d'aquest Marc Temporal, a petició de les autoritats espanyoles, en data 10 de juny de 2022, s'aprova la Decisió SA.102771, per la qual s'autoritza les autoritats espanyoles competents la concessió d'ajudes per imports limitats d'ajuda en forma de subvencions directes, avantatges fiscals o de pagament, bestretes reembossables, garanties, préstecs i capital, amb els requisits i condicions establits en la citada Decisió.  
  
Per part seua, a escala nacional, el Reial decret llei 6/2022, de 29 de març, preveu un paquet de mesures urgents en el marc del Pla nacional de resposta a les conseqüències econòmiques i socials de la guerra a Ucraïna, entre les quals s'inclouen un conjunt de mesures en l'àmbit energètic, tant des del punt de vista de l'agilitació de determinats tràmits administratius com unes altres de suport a sectors específics de l'economia. Així mateix, s'acaba de publicar el Reial decret llei 11/2022, de 25 de juny pel qual s'adopten i es prorroguen determinades mesures per a respondre a les conseqüències econòmiques i socials de la guerra a Ucraïna, per a fer front a situacions de vulnerabilitat social i econòmica.  
  
En l'àmbit de la Comunitat Valenciana, es va publicar el Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originat en la Comunitat Valenciana per la guerra d'Ucraïna, que ha sigut convalidat pel ple de les Corts en la reunió celebrada el dia 26 de maig d'aquest del present any. Mitjançant l'aprovació d'aquest decret llei, es promouen canvis normatius orientats a la simplificació i agilitació administrativa per a afavorir la instal·lació d'energies renovables en el territori valencià amb majors facilitats, així com altres modificacions legals per a facilitar nous projectes d'inversió privada que estimulen l'economia i l'ocupació valenciana.  
En aquest decret llei es va anunciar un pla de xoc, denominat pla «ReActiva», que incloïa ajudes complementàries a les aprovades pel Govern d'Espanya per a contribuir a compensar, de manera temporal a les indústries intensives en energia, a les treballadores i treballadors autònoms més afectats i als grups de població més perjudicats per l'alça dels costos energètics.  
Per tot l'anterior, i atés el fet que les treballadores i treballadors autònoms són un dels col·lectius econòmics que pot resultar més vulnerable, especialment, per la seua major dificultat per a accedir a liquiditat o altres formes de finançament per a fer front a aquests increments dels costos energètics; així com per la seua rellevància per a l'economia valenciana, sobre la base del nombre de persones treballadores autònomes afiliades a la Seguretat Social en 2022, resulta necessari minimitzar l'impacte de la crisi energètica en aquest col·lectiu, iniciant la posada en marxa de les mesures de suport anunciades i que contribuiran a limitar el seu impacte en la Comunitat Valenciana, especialment en un moment en què s'està iniciant el procés de recuperació econòmica de la crisi produïda pel Covid-19, secundat per la utilització tant de fons propis com de fons europeus i del Mecanisme per a la Recuperació i Resiliència  
  
Així mateix, a l'empara de la Llei 7/2015, de 2 d'abril, de participació i col·laboració institucional de les organitzacions sindicals i empresarials representatives en la Comunitat Valenciana, s'han mantingut diferents reunions en el marc de la Mesa de Diàleg Social, en particular, amb les associacions i organitzacions més representatives d'interessos de les treballadores i treballadors autònoms.  
Finalment, s'ha publicat el Decret llei 5/2022, d'1 de juliol, del Consell, pel qual s'aproven mesures de gestió administrativa i pressupostària que han de ser tingudes en compte en les bases reguladores de les ajudes directes que contribuïsquen a pal·liar l'increment dels costos energètics derivats de la invasió d'Ucraïna per part de Rússia, dirigides a persones treballadores inscrites en el Règim Especial de Treballadors Autònoms.  
En conseqüència, després de les reunions mantingudes amb representants del col·lectiu en el Marc del Diàleg Social, s'aproven les bases reguladores i es convoquen ajudes directes urgents per a contribuir a pal·liar els increments del preu de l'energia, que ha vingut suportant el col·lectiu de treballadors i treballadores autònomes durant aquest any, mitjançant la concessió d'ajudes directes.  
  
II  
  
En el present context, concorren circumstàncies singulars i raons d'interés públic, social, econòmic i humanitari que dificulten la convocatòria d'aquestes ajudes i justifiquen el seu atorgament en règim de concessió directa, d'acord amb el que estableix l'article 22, apartat 2, lletra c de la Llei 38/2003, de 17 de novembre, general de subvencions. D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula el contingut mínim de les bases reguladores de les subvencions esmentades, i també alguns dels tràmits que han de seguir-se en el procediment d'elaboració. Les actuacions, a més, han de tindre el caràcter de màxima urgència.  
Per tot el que s'ha exposat, en virtut del que disposen els articles 18.f i 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, amb deliberació prèvia del Consell, en la reunió celebrada el dia 8 de juliol de 2022,  
  
DECRETE  
  
Article 1. Objecte  
L'objecte del present decret és aprovar les bases reguladores i la convocatòria d'ajudes directes a persones treballadores autònomes per a pal·liar l'increment dels costos energètics, derivats de la invasió d'Ucraïna per part de Rússia, donades d'alta en el Règim Especial de Treballadors Autònoms (d'ara en avant, RETA) i en els epígrafs de l'Impost sobre Activitats Econòmiques (d'ara en avant, IAEs) relacionades en l'annex del present Decret, des del 24 de febrer de 2022 fins a la data de publicació de la convocatòria.  
  
Article 2. Règim jurídic  
Les ajudes regulades en aquest decret adopten la forma de subvencions i es concedeixen de manera directa, en aplicació del que es preveu en els articles 22.2.c de la Llei 38/2003, de 17 de novembre, general de subvencions, en relació amb el que es disposa en els apartats 2 i 3 de l'article 28 i l'article 168.1.c de la llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per concórrer raons d'interés públic, econòmic, social i humanitari, en virtut dels efectes provocats per l'increment dels costos energètics derivats de la invasió russa a Ucraïna. Així mateix, el caràcter singular d'aquestes subvencions deriva de la naturalesa excepcional, única i imprevisible dels esdeveniments que les motiven.  
  
Aquestes ajudes es concedeixen a l'empara del que s'estableix en el Marc Nacional Temporal relatiu a les mesures d'ajuda per a fer costat a l'economia després de la invasió d'Ucraïna per part de Rússia, en atenció al contingut de la Decisió de la Comissió Europea SA.102771, aprovada el 10 de juny de 2022, en el seu apartat 2.7.1, «Quantitats limitades d'ajudes», per la qual cosa són compatibles amb el mercat interior, d'acord amb el que s'estableix en l'article 107.3.b del Tractat de Funcionament de la Unió Europea.  
  
Article 3. Raons d'interés públic que concorren en la concessió  
Les subvencions regulades en aquest decret tenen caràcter singular, a conseqüència del caràcter excepcional i únic de la situació d'emergència originada per l'augment dels preus de l'energia a causa de la crisi derivada de la invasió d'Ucraïna per part de Rússia i de la inajornable necessitat de contribuir a pal·liar els costos energètics en què han incorregut els treballadors i treballadores autònoms, des de la invasió d'Ucraïna.  
  
Article 4. Persones beneficiàries  
1. Seran beneficiàries les persones físiques que reunisquen els requisits següents:  
a) Estar donades d'alta en el Règim Especial de Treballadors Autònoms, des del 24 de febrer de 2022 fins a la data de publicació d'aquesta convocatòria.  
b) Trobar-se en algun epígraf de l'IAE assenyalat en l'annex del present decret, des del 24 de febrer de 2022 fins a la data de publicació d'aquesta convocatòria.  
c) Tindre el seu domicili fiscal en la Comunitat Valenciana.  
d) Que les persones sol·licitants s'hagen vist afectades econòmicament per l'increment dels costos energètics derivats de la invasió d'Ucraïna per part de Rússia, que s'acreditarà mitjançant una declaració responsable d'aquestes, almenys per un import igual o superior a 300 euros.  
2. Atesa la naturalesa de la subvenció, s'exceptuen a les persones treballadores autònomes el compliment dels requisits establits en l'article 13.2 de la Llei 38/2003, lletres e i g d'aquest apartat per a obtindre la condició de beneficiària, a causa de l'especial naturalesa d'aquestes ajudes. Tampoc s'aplicarà en el pagament d'aquestes ajudes el requisit establit en el paràgraf segon de l'apartat 1 de l'article 171 de la Llei 1/2015, de la Generalitat, d'hisenda pública, del sector públic instrumental i de subvencions.  
3. Sobre la base del que es disposa en l'apartat anterior, no podran ser beneficiàries aquelles persones sol·licitants en les quals concorre algun dels restants requisits establits en l'article 13.2 de la Llei 38/2003, de 17 novembre, general de subvencions.  
  
Article 5. Conceptes subvencionables  
A l'efecte d'aquestes ajudes, es consideraran despeses subvencionables l'increment dels costos energètics que hagen suportat les persones beneficiàries durant el període de febrer a juny de 2022, en relació amb el mateix període en 2021, i la quantitat del qual ha de ser superior a 300 euros.  
  
Article 6. Quantia de les ajudes  
La quantia de l'ajuda ascendirà a 300 euros per persona beneficiària, entenent-se com a tal la persona sol·licitant que complisca els requisits establits en l'article 4.  
Les sol·licituds d'ajuda es tramitaran i resoldran per estricte ordre d'entrada, amb comprovació prèvia del compliment dels requisits establits en el present decret, fins al límit del crèdit pressupostari establit en aquest decret.  
  
Article 7. Finançament  
1. Les ajudes previstes en aquest decret es tramitaran de conformitat amb el que es preveu en l'article 168.1.C de la Llei 1/2015 i seran ateses amb càrrec a les disponibilitats pressupostàries existents fins a l'import global màxim de 45 milions.  
2. D'acord amb l'apartat 2 de l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'import global màxim anterior es podrà incrementar sense necessitat d'una nova convocatòria. Els eventuals augments sobrevinguts en el crèdit disponible possibilitaran que es dicten resolucions de concessió complementàries per a aquelles persones sol·licitants que, complint tots els requisits, no hagueren sigut beneficiàries de la present ajuda, d'acord amb el criteri de repartiment establit en l'article 6.  
  
Article 8. Termini i forma de presentació de sol·licituds  
1. El termini per a la presentació de sol·licituds s'iniciarà a les 09.00 hores del dia 15 de juliol de 2022 i finalitzarà a les 23.59 del dia 22 de juliol de 2022.  
2. Les sol·licituds es presentaran de manera telemàtica en la seu electrònica de la Generalitat Valenciana a través del procediment «Sol·licitud d'ajuda de suport als treballadors autònoms, inscrits com a tals en el Règim Especial d'Autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia. Pla «ReActiva»». En la pàgina web de la Conselleria d'Hisenda i Model Econòmic estarà disponible la informació sobre la convocatòria i s'habilitarà un accés a la seu electrònica per a formular la sol·licitud.  
  
3. La presentació de les sol·licituds s'efectuarà realitzant dos tràmits:  
a) Tràmit u: sol·licitud de data i franja horària per a presentar la sol·licitud (no requereix signatura electrònica). Per a sol·licitar l'assignació de data i franja horària per a presentar la sol·licitud, s'accedirà al procediment telemàtic «Sol·licitud de cita prèvia per a la presentació de la sol·licitud d'ajuda de suport als treballadors autònoms, inscrits com a tals en el Règim Especial d'Autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia. Pla Reactiva». En aquest tràmit només haurà d'introduir-se la identificació de la persona sol·licitant de les ajudes (no del seu representant), un correu electrònic i un telèfon de contacte. El sistema informarà de la franja de temps i dia assignat per a presentar la sol·licitud.  
  
b) Tràmit dos: presentació de la sol·licitud (requereix signatura electrònica). Dins de la franja assignada, s'accedirà al procediment «Sol·licitud d'ajuda de suport als treballadors autònoms, inscrits com a tals en el Règim Especial d'Autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia. Pla «ReActiva»», a través del qual es presentarà la sol·licitud.  
  
4. Si el tràmit dos es realitza en la franja de temps assignada, el sistema retrotraurà la data de presentació de la sol·licitud al moment en què es va completar el tràmit u. Si la sol·licitud no es presentara en el període assignat per al tràmit dos, s'entendrà no presentada la sol·licitud.  
5. Per a realitzar el tràmit dos s'haurà de disposar de signatura electrònica avançada, amb el certificat admés per la seu electrònica de la Generalitat (https:// sede.gva.es).  
6. La presentació de sol·licituds mitjançant representant requerirà l'autorització prèvia a través del registre de representants (https://www.accv.es/servicios/registro-de-representantes/) de la Generalitat o a través del Registre Electrònic d'Apoderaments de l'Estat: (https://sede.administracion.gob.es/pag\_sede/servicioselectronicos/registroelectronicodeapoderamientos.html).  
7. Qualsevol sol·licitud presentada seguint un procediment diferent del descrit en aquest article serà inadmesa.  
8. Només podrà presentar-se una sol·licitud per persona beneficiaria sol·licitant. Totes aquelles que estiguen duplicades es tindran per no presentades i, en aquest cas, només es tindrà en compte l'última sol·licitud presentada electrònicament.  
9. Les incidències de tramitació electrònica relacionades amb qüestions tecnicoinformàtiques s'atendran mitjançant el correu: generalitat\_en\_fjl@waq.ks  
  
Article 9. Informació a emplenar en la sol·licitud  
1. La presentació de la sol·licitud portarà implícita l'acceptació del que es disposa en aquest decret.  
2. En el formulari de sol·licitud, degudament emplenat i signat, es faran constar, els següents fets:  
a) NIF del sol·licitant de l'ajuda.  
b) Declaració responsable del compliment dels requisits establits en l'article 13.2 de la Llei 38/2003, de 17 novembre, general de subvencions, a excepció dels epígrafs e i g.  
c) Declaració responsable en la qual la persona interessada manifeste que no ha rebut un import superior a 35.000 - si pertany als sectors de la producció primària de productes agrícoles, la pesca i a aqüicultura, referint-se aquest límit a import brut, abans d'impostos i altres retencions o que no ha rebut un import superior a 400.000 - en brut, abans d'impostos i altres retencions en la resta dels sectors econòmics.  
  
d) Declaració responsable que les persones interessades s'han vist afectats econòmicament per les conseqüències derivades de la invasió d'Ucraïna, per les sancions imposades per la comunitat internacional contra Rússia o per les contramesures adoptades per aquesta, per un import igual o superior a 300 euros.  
e) Declaració d'altres ajudes percebudes en relació amb el que s'estableix en el Marc Nacional Temporal relatiu a les mesures d'ajuda per a fer costat a l'economia després de la invasió d'Ucraïna per part de Rússia, en atenció al contingut de la Decisió de la Comissió Europea SA.102771, aprovada per decisió de la Comissió Europea el 10 de juny de 2022, així com qualsevol altra ajuda destinada als mateixos costos subvencionables.  
f) Declaració responsable que la persona sol·licitant no està afectada per les sancions que la Unió Europea haja pogut establir arran de la invasió d'Ucraïna per Rússia  
g) En el formulari de sol·licitud s'inclourà la informació de domiciliació bancària en la qual es rebrà el pagament de la subvenció.  
La utilització del certificat electrònic per a la tramitació de la sol·licitud eximeix de l'obligació de presentar la documentació relativa a la representació amb la qual s'actua en la fase de sol·licitud. L'òrgan instructor podrà obtindre a través dels registres corresponents qualsevol informació addicional sobre la personalitat jurídica de la persona sol·licitant.  
  
Article 10. Instrucció i resolució  
1. Correspon la tramitació i la gestió de les ajudes a la conselleria competent en matèria d'hisenda, a través de l'Agència Tributària Valenciana.  
2. Correspon a la persona titular de la Conselleria d'Hisenda i Model Econòmic resoldre la concessió de les ajudes regulades en el present decret.  
3. Rebudes les sol·licituds es procedirà al processament automàtic de les sol·licituds per a verificar que les persones beneficiàries compleixen els requisits establits en aquesta convocatòria i s'establirà una relació que sí que compleixen els requisits ordenats per data d'entrada d'acord amb el criteri establit en l'article 7 d'aquest decret.  
  
4. La proposta de concessió de les ajudes serà realitzada per una comissió tècnica la Presidència de la qual correspondrà a la persona titular de la Direcció General de l'Agència Tributària Valenciana, que podrà delegar l'exercici de les seues funcions en la persona titular de la Subdirecció General.  
Seran vocals les persones funcionàries que siguen titulars dels següents llocs de treball de l'Agència Tributària Valenciana:  
a) la Secretaria General,  
b) el Servei de Gestió Econòmica i Pressupostària,  
c) l'Equip de Comunicació i Relacions Institucionals,  
d) el Servei de Règim Jurídic.  
En els casos d'absència, vacant o malaltia i, en general, quan concórrega alguna causa justificada, les persones designades com a vocals de l'òrgan col·legiat seran substituïdes per les que designe la Presidència. Un funcionari o funcionària de l'Agència Tributària Valenciana exercirà les funcions de secretaria i assistirà a les reunions de la Comissió amb veu, però sense vot.  
5. El funcionament de la Comissió es regirà pel que es disposa en el capítol II del títol preliminar de la Llei 40/2015, d'1 d'octubre, de règim jurídic del sector públic.  
6. El termini màxim per a resoldre i publicar la resolució procedent serà de sis mesos, a comptar des de l'endemà de la publicació d'aquestes bases reguladores i, en tot cas, abans del 31 de desembre de 2022. El venciment d'aquest termini sense haver-se publicat la resolució legitima a les persones interessades per a entendre desestimada per silenci administratiu la sol·licitud de concessió de la subvenció.  
7. La resolució es publicarà en el DOGV, posarà fi a la via administrativa, i contra aquesta podrà interposar-se recurs contenciós administratiu en el termini de dos mesos, a comptar des de l'endemà de la notificació, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Article 11. Justificació  
D'acord amb el que s'estableix en l'article 30.7 de la Llei 38/2003, aquestes ajudes no requeriran una altra justificació que el compliment dels requisits establits en l'article 4, atés que la seua concessió s'efectua en atenció a la concurrència d'una determinada situació en les persones perceptores, estar inscrites en el RETA i pertànyer a un determinat sector d'activitat.  
  
Article 12. Forma de pagament  
El pagament de les ajudes es realitzarà mitjançant transferència al compte bancari indicat per les persones beneficiàries. L'import de l'ajuda es lliurarà en un únic pagament i amb comprovació prèvia del compliment dels requisits establits en l'article 4 d'aquest decret.  
  
Article 13. Obligacions  
A més del que es disposa en l'article 14 de la Llei general de subvencions, excepte el que s'estableix en el seu apartat 1.e, són obligacions de les persones beneficiàries:  
a) Facilitar totes les dades i informació que, en qüestions relacionades amb les subvencions concedides, li siga requerida per l'òrgan gestor d'aquest procediment, en aquest cas l'Agència Tributària Valenciana.  
b) Comunicar a l'Agència Tributària Valenciana, la sol·licitud o obtenció d'altres subvencions o ajudes per a la mateixa finalitat, així com qualsevol incidència o variació que es produïsca en relació amb la subvenció concedida.  
c) Complir les obligacions de transparència establides en la legislació bàsica, de conformitat amb el que es disposa en Llei 1/2022, de 13 d'abril, de la Generalitat, de transparència, bon govern de la Comunitat Valenciana, en cas d'haver percebut durant un any ajudes o subvencions públiques en una quantia superior a deu mil euros. En concret, hauran de publicar en la seua pàgina web, si en tingueren, l'obtenció d'aquesta subvenció.  
d) Les persones beneficiàries de l'ajuda tindran l'obligació de conservar tota la documentació relacionada amb aquestes ajudes, en el termini de 10 anys a comptar des de la concessió de l'ajuda.  
e) Sotmetre's a les actuacions de control financer previstes en els articles 113 i següents de la Llei 1/2015 i en els articles 44 i següents de la Llei 38/2003, així com les que puguen dur a terme la Generalitat i altres òrgans de control.  
f) Les persones beneficiàries, quedaran obligades a sotmetre's a la normativa sobre supervisió, seguiment i control de subvencions, així com a facilitar tota la informació requerida per l'òrgan gestor de la subvenció.  
  
Article 14. Minoració i reintegrament  
El falsejament o l'ocultació de dades i documents que afecten substancialment la concessió i lliurament de fons públics donarà lloc a l'exigència de responsabilitats tant en l'ordre administratiu com en el jurisdiccional competent, així com al dimanant en els articles 173 a 177 de la Llei 1/2015. De conformitat amb l'article 72.2 de la Llei 1/2022, de 13 d'abril, de transparència, bon govern de la Comunitat Valenciana, també pertocarà el reintegrament total o parcial de la subvenció concedida segons el règim sancionador previst en aquesta mateixa llei.  
  
Escaurà el reintegrament de la quantitat percebuda i l'exigència de l'interés de demora, en els supòsits establits en l'article 37 de la Llei general de subvencions, corresponent des del moment del pagament de l'ajuda fins a la data en què s'acorde la procedència del reintegrament, o la data en què la persona deutora ingresse el reintegrament si és anterior a aquesta.  
  
Article 15. Incidències  
La persona titular de la conselleria competent en matèria d'hisenda tindrà la competència per a resoldre les incidències de qualsevol naturalesa que es produïsquen després de la concessió de les ajudes.  
  
Article 16. Tractament de dades de caràcter personal  
La participació en aquesta convocatòria comportarà el tractament de dades de caràcter personal de les persones sol·licitants per part de la Conselleria d'Hisenda i Model Econòmic. Així mateix, s'informa que:  
  
1. Responsable del tractament: Agència Tributària Valenciana.  
2. Finalitat del tractament i tractaments afectats: atendre la sol·licitud presentada conforme al que s'estableix en la convocatòria, en les bases reguladores, en l'LGS i la seua normativa de desplegament i, supletòriament, en la Llei de procediment administratiu comú de les administracions Públiques (vegeu Registre d'Activitats del Tractament).  
3. Origen de les dades: les dades personals recollides procedeixen de les sol·licituds presentades per la persona interessada o el seu representant.  
4. Registre d'Activitats de Tractament: http://hisenda.gva.es/es/registre-de-tractament-de-dades  
5. Drets de les persones sol·licitants:  
a) Dret de les persones interessades.  
Les persones interessades tenen dret de sol·licitar l'accés a les seues dades personals, la rectificació o supressió d'aquests, la limitació del seu tractament o a oposar-se a aquest. Per a exercitar els drets haurà de presentar un escrit davant la Conselleria d'Hisenda i Model Econòmic/ Agència Tributària Valenciana. Caldrà especificar quin d'aquests drets sol·licita que siga satisfet.  
b) Reclamació davant l'Agència Espanyola de Protecció de Dades.  
Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seu electrònica accessible des de la pàgina web: https://www. aepd.es/  
  
6. En tot cas, les persones sol·licitants podran contactar amb el delegat o delegada de Protecció de Dades de la Generalitat Valenciana a través de l'adreça electrònica: wki@ovm.uu Adreça postal: passeig de l'Albereda, 16 € 46312 València.  
  
Article 17. Verificació telemàtica de dades  
L'òrgan gestor de les ajudes obtindrà, de qualsevol altra administració o entitat pública, la informació estrictament necessària per a l'atorgament de les ajudes. Les dades obtingudes només podran ser utilitzades per a la concessió i control d'aquestes ajudes i totes les persones que intervinguen en el procediment estaran subjectes al deure de confidencialitat al qual es refereix l'article 5.1.f del Reglament (UE) 2016/679.  
La presentació de la sol·licitud implica el coneixement i acceptació de les bases reguladores, i comportarà l'autorització expressa a la conselleria competent, perquè aquesta, puga verificar els requisits necessaris per a poder accedir a l'ajuda i determinar l'import d'aquesta.  
D'acord amb el que s'estableix en la disposició addicional huitena de la Llei orgànica 3/2018, de 5 de desembre de protecció de dades personals i garantia dels drets digitals i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquestes.  
  
La potestat de verificació inclou verificar la identitat de les persones sol·licitants o, si és el cas, del seu representant legal i consultar les següents dades que consten en la Base de dades nacional de subvencions (BDNS): les subvencions i ajudes que li han sigut concedides i que la persona sol·licitant no està inhabilitada per a percebre subvencions.  
  
Article 18. Compatibilitat de les ajudes  
Aquestes ajudes seran compatibles amb qualssevol altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, locals, autonòmics, estatals, de la Unió Europea o d'organismes internacionals, d'acord amb el que es disposa en la disposició addicional del present decret.  
  
  
  
DISPOSICIONS ADDICIONALS  
  
Primera. Normativa de la Unió Europea en matèria d'ajudes d'Estat  
  
1. La concessió de subvencions derivades de les convocatòries de suport a les persones treballadores autònomes, inscrits com a tals en el Règim Especial d'Autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia a què fa referència aquest Decret es concediran en l'àmbit del Marc Nacional Temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia, aprovada per la Decisió SA.102771 (2022/N) de la Comissió Europea, de 10 de juny de 2022, per la qual cosa són compatibles amb el mercat interior, d'acord amb el que s'estableix en l'article 107, apartat 3, lletra b del Tractat de Funcionament de la Unió Europea, que hauran de concedir-se, amb caràcter general, abans del dia 31 de desembre de 2022.  
2. Les ajudes atorgades amb base en aquest Marc Nacional Temporal no podran concedir-se ni beneficiar de cap manera a empreses afectades per sancions que la Unió Europea haja pogut establir arran de la invasió d'Ucraïna per part de Rússia. Aquesta limitació s'estén a empreses controlades per persones, entitats i òrgans afectats per sancions que la Unió Europea haja pogut establir arran de la invasió d'Ucraïna per part de Rússia i a empreses que estiguen actives en sectors afectats per sancions que la Unió Europea haja pogut establir arran de la invasió d'Ucraïna per part de Rússia, en la mesura en què l'ajuda menyscabe els objectius de les sancions corresponents.  
  
3. En cap cas es podrà concedir per un import superior a 35.000 - en relació amb els sectors de la producció primària de productes agrícoles, la pesca i a aqüicultura, referint-se aquest límit a import brut, abans d'impostos i altres retencions; ni superior a 400.000 - en brut, abans d'impostos i altres retencions en la resta de sectors econòmics.  
  
Per al càlcul dels imports màxims d'ajuda establits en aquest punt 3 no es tindran en compte les ajudes que en aplicació d'aquest Marc Nacional Temporal hagen sigut reembossades per les empreses o persones autònomes.  
Quan una empresa o persona autònoma opera en diversos sectors als quals s'apliquen diferents imports màxims, es garantirà mitjançant mesures adequades, com ara la separació de la comptabilitat, que a cadascuna de les activitats s'aplique el límit màxim corresponent i que no se supere en total l'import més elevat possible.  
4. Regles d'acumulació.  
4.1. Amb caràcter general, totes les ajudes previstes en el present Marc Nacional Temporal poden acumular-se entre si, sempre que es respecten els imports màxims i els llindars d'intensitat màxima establits per a cada tipus d'ajuda en aquest Marc Nacional Temporal i en el Marc Temporal Europeu Ucraïna.  
4.2. Les ajudes atorgades a l'empara de l'article número 3, puguen acumular-se amb ajudes concedides en el Marc Temporal relatiu a la covid-19, sempre que es respecten les seues respectives normes d'acumulació.  
4.3. Les mesures d'ajuda temporal previstes en aquest Marc Nacional Temporal poden acumular-se amb les ajudes que entren en l'àmbit d'aplicació dels reglaments de minimis, sempre que les regles d'acumulació previstes en aquests reglaments de minimis siguen respectades.  
Les ajudes a les empreses i persones autònomes que operen en els sectors de la pesca i l'aqüicultura no afectaran cap de les categories d'ajuda a les quals fa referència l'article 1.1, lletres a a k, del Reglament (UE) núm. 717/2014 de la Comissió (Ajudes de minimis en el sector de la pesca i de l'aqüicultura).  
4.4. Les mesures d'ajuda temporal previstes en aquest Marc Nacional Temporal també poden acumular-se amb les ajudes atorgades en virtut dels reglaments d'exempció per categories, sempre que les regles d'acumulació previstes en aquests siguen respectades.  
4.5. Les ajudes atorgades en virtut d'aquest Marc Nacional Temporal poden acumular-se amb ajudes concedides en virtut de l'article 107, apartat 2, lletra b, del TFUE, però no poden donar lloc a una compensació excessiva del perjudici patit per la persona beneficiaria.  
5. En cas que amb posterioritat a la concessió de l'ajuda es detectara qualsevol incompliment de les condicions d'acumulació o dels imports o intensitats màxims d'ajuda, la persona beneficiaria estarà sotmesa al procediment de reintegrament de subvencions regulat en el títol II de la Llei 38/2003, de 17 de novembre, general de subvencions i/o, si escau, als procediments específics per a determinades categories d'ajuda que hi siguen aplicables.  
  
Segona. Habilitació per a l'aplicació i execució del decret  
S'habilita la persona titular de la Conselleria d'Hisenda i Model Econòmica per a dictar les instruccions i adoptar les mesures que considere oportunes per a l'aplicació i execució d'aquest decret.  
  
  
DISPOSICIÓ FINAL  
  
Única. Efectes  
Aquest decret produirà efectes a partir de l'endemà de publicar-se en el Diari Oficial de la Generalitat Valenciana.  
  
Contra aquest decret, que posa fi a la via administrativa, es podrà interposar potestativament recurs de reposició davant l'òrgan que ha dictat l'acte, en el termini d'un mes des de la publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de publicar-se, en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
València, 8 de juliol de 2022  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
ARCADI ESPAÑA GARCIA  
  
ANNEX  
IAE de les persones beneficiàries a les quals es destinen les ajudes de l'article 3.1  
  
Codi epígraf IAE Literal epígraf IAE  
B01 Activitat agrícola  
B03 Activitat forestal  
B05 Activitat pesquera  
011 Explotació extensiva bestiar boví. Explotació d'intensiva bestiar boví d'esquer.  
012 Explotació intensiva de bestiar boví de llet  
013 Explotació extensiva bestiar boví. Explotació d'intensiva bestiar boví d'esquer.  
021 Explotació extensiva de bestiar oví. Explotació de bestiar caprí.  
  
024 Explotació extensiva de bestiar oví. Explotació de bestiar caprí.  
  
031 Explotació extensiva bestiar porcí  
041 Avicultura de posta. Avicultura de carn.  
042 Avicultura de posta. Avicultura de carn.  
061 Explotació de bestiar cavallí, mular i asnal  
069 Altres explotacions ramaderes  
071 Explotacions mixtes  
122.2 Distribució de crus de petroli  
123.3 Distribució de gas natural  
142 Preparació minerals radioactius factoria independent  
143.1 Transformació de minerals radioactius  
143.2 Tractament de residus radioactius  
143.3 Emmagatzematge de residus radioactius  
153 Producció i distribució vapor i aigua calenta  
161.4 Distribució d'aigua per a nuclis urbans  
221 Siderúrgia integral  
223 Fabricació de tubs d'acer  
224.1 Filferro d'acer  
224.2 Productes calibrats per estiratge  
224.5 Perfils conformats en fred.  
224.6 Fleix laminat en fred  
224.7 Fleix magnètic laminat en fred  
225.1 Producció i primera transformació de l'alumini  
225.2 Producció i primera transformació del coure  
225.9 Producció i primera transformació d'altres metalls no ferris n.c.a.p..  
241 Fabricació productes terres cuites construcció  
242.1 Fabricació ciments artificials  
242.2 Fabricació de ciments naturals  
242.3 Fabricació de calçs i algeps  
243.1 Fabricació formigons preparats  
243.2 Fabricació de productes en fibrociment  
243.5 Fabricació d'articles derivats de l'algeps i escaiola  
244 Indústries de la pedra natural  
245 Fabricació d'abrasius  
246.1 Fabricació de vidre pla  
246.2 Fabricació de vidre buit  
246.3 Fabricació de vidre tècnic  
246.4 Fabricació de fibra de vidre  
246.5 Manipulació de vidre  
247.1 Fabricació d'articles refractaris  
247.2 Fabricació rajoles per a paviments  
247.3 Fabricació rajoles esmaltades per a paviments  
247.4 Fabricació vaixelles i articles per a la llar  
247.5 Fabricació aparells sanitaris pisa, porcellana  
247.6 Fabricació aïlladors en material ceràmic  
247.9 Fabricació altres productes ceràmics no classificats en altres parts  
251.1 Fabricació de productes químics orgànics d'origen petroquímic  
  
251.2 Fabricació altres productes químics orgànics  
251.3 Fabricació productes químics inorgànics  
251.4 Fabricació de primeres matèries plàstiques  
251.5 Fabricació de cautxú i làtex sintètics  
251.6 Fabricació fibres artificials i sintètiques  
252.1 Fabricació d'adobs  
252.2 Fabricació de plaguicides  
253.1 Fabricació de gasos comprimits  
253.2 Fabricació de colorants i pigments  
253.3 Fabricació pintures, vernissos i laques  
253.6 Fabricació olis essencials i substàncies aromàtiques  
253.7 Fabricació cues i gelatines  
253.8 Fabricació d'explosius.  
253.9 Fabricació altres productes químics ús industrial  
254.1 Fabricació productes farmacèutics de base  
254.2 Fabricació especialitats farmacèutiques  
255.1 Fabricació sabons comuns, detergents, lleixius  
255.2 Fabricació de sabons tocador i productes perfumeria  
255.5 Fabricació d'articles pirotècnics, mistos i fòsfors.  
256.2 Tallers de mecànica en general  
311.1 Fosa de peces de ferro i acer  
311.2 Fosa peces metalls no ferris  
312 Forja, estampat, embotició, encunyació  
313 Tractament i recobriment de metalls  
314.1 Fabricació articles fusteria metàl·lica  
314.2 Fabricació estructures metàl·liques  
315.1 Grans calderes  
315.2 Grans depòsits metàl·lics i altres productes de caldereria gruixuda  
316.1 Fabricació d'eines manuals  
316.2 Fabricació articles de ferreteria, serralleria  
316.3 Caragols i articles derivats filferro  
316.4 Fabricació articles parament  
316.5 Fabricació de cuines, escalfadors i aparells domèstics de calefacció, no elèctrics  
316.6 Fabricació mobiliari metàl·lic  
316.7 Fabricació recipients i envasos metàl·lics  
316.8 Fabricació armes lleugeres i les seues municions  
316.9 Altres articles acabats en metalls no classificats en altres parts  
319.9 Tallers mecànics no classificats en altres parts  
321.1 Construcció de màquines agrícoles  
322.1 Construcció de màquines per a treballar els metalls  
322.2 Construcció de màquines per a treballar fusta, suro  
322.3 Fabricació útils per a màquines eines  
324.1 Màquines indústria alimentària, begudes i tabac  
324.3 Construcció maquinària indústria del cautxú i plàstics  
325.1 Construcció màquines mineria i construcció  
325.2 Construcció màquines indústries minerals no metàl·lics  
325.3 Construcció de màquines per a la siderúrgia i fosa  
325.4 Construcció maquinària elevació i manipulació  
329.1 Fabricació engranatges, cadenes de transmissió  
329.1 Construcció de màquines per a les indústries de paper, cartó i arts gràfiques  
329.2 Construcció màquines de rentada i neteja en sec  
329.3 Construcció motors i turbines excepte transport  
329.4 Construcció maquinària manipulació de fluids  
329.9 Construcció altres màquines i equips no classificats en altres parts  
330.1 Màquines d'oficina i ordinadors  
341.1 Fils i cables aïllats per a comunicacions.  
342 Fabricació material elèctric d'utilització i equipament  
343 Fabricació de piles i acumuladors  
344 Fabricació comptadors i aparells de mesura  
345 Fabricació d'aparells electrodomèstics  
346 Fabricació de llums i material d'enllumenat  
361 Construcció de vehicles automòbils  
362 Construcció de carrosseries, remolcs  
363 Fabricació d'equip, components, recanvis per a cotxes  
372 Reparació i manteniment de vaixells  
382 Construcció reparació, manteniment aeronaus  
392.1 Fabricació de material medicoquirúrgic  
411 Arquitectes  
411.3 Envasament d'oli d'oliva  
412.3 Refinació i altres tractaments grasses  
412.4 Obtenció i envasatge margarina  
413.1 Sacrifici i especejament de bestiar  
413.2 Fabricació de productes carnis de totes classes  
414.1 Preparació de llet  
414.2 Preparació de llet en conserva  
414.3 Fabricació de formatge i mantega  
414.4 Elaboració de gelats i similars  
416.1 Conserves de peix  
416.2 Punts residuals conservació de peix  
417.1 Fabricació de farines i sémoles  
417.2 Fabricació altres productes molineria  
418.1 Fabricació pastes alimentoses  
418.2 Fabricació productes amilacis  
419.1 Indústria del pa i brioixeria  
419.2 Indústria brioixeria i pastisseria  
419.3 Indústria elaboració masses fregides  
420.1 Sucre i xarops de sucre  
420.2 Punts Residuals de la indústria del sucre  
421 Arquitectes tècnics i aparelladors  
421.1 Indústria cacau i xocolate  
421.2 Elaboració productes confiteria  
422.2 Farines peix i altres productes pinsos  
423.1 Elaboració café, te, i succedanis de café.  
423.2 Elaboració sopes preparades i condiments  
423.3 Elaboració de productes dietètics i de règim  
423.9 Elaboració altres productes alimentosos n.c.a.p  
428.2 Fabricació aigües gasoses i altres begudes sense alcohol  
434 Indústria de les fibres dures i mescles  
435.2 Fabricació calceteria  
435.4 Fabricació peces exteriors de punt  
436 Acabat de tèxtils  
437.1 Fabricació catifes i tapissos  
437.2 Fabricació teixits impregnats  
439.1 Cordilleria  
439.2 Fabricació feltres, tuls, encaixos, etc.  
439.3 Fabricació tèxtils amb fibres recuperació  
441 Adob i acabat de cuirs i pells  
442.1 Fabricació articles marroquineria i viatge  
442.2 Fabricació guants de pell  
452.1 Calçat d'artesania i a mesura  
452.2 Calçat ortopèdic  
453.3 Fabricació peces interiors punt  
455.1 Confecció articles tèxtils llar, tapisseria  
456.1 Pelleteria natural  
456.2 Pelleteria artificial  
461 Serrat i preparació industrial de la fusta  
462.4 Fustes millorades  
463 Fabricació serie peces de fusteria  
464 Fabricació envases i embalatges de fusta  
466 Fabricació productes suro  
467.2 Raspalls, brotxes, graneres i articles similars  
468.1 Fabricació mobiliari de fusta per a la llar  
468.2 Fabricació mobiliari fusta escolar i oficina  
468.3 Fabricació mobles diversos fusta, jonc, vímet  
481.1 Fabricació cobertes i cambres  
481.9 Fabricació d'altres articles cautxú no classificats en altres parts  
482.1 Fabricació productes semielaborats plàstic  
482.2 Fabricació d'articles acabats de matèries plàstiques  
491.1 Joieria.  
491.2 Bijuteria.  
492 Fabricació instruments de música  
494.1 Fabricació jocs, joguets i articles puericultura  
494.2 Fabricació d'articles d'esport  
495.9 Fabricació altres articles no classificats en altres parts  
504 Instal·lacions i muntatges  
511 Agents comercials  
599 Altres professionals relacionats comerç i hostaleria  
631 Intermediaris de comerç  
641 Comerç menor fruites, verdures  
642.1 Comerç menor carns, ous, caça i granja  
642.2 Comerç menor carnisseries xarcuteries  
642.3 Comerç menor carnisseries salsitxeries  
642.4 Comerç menor carnisseries  
643.1 Comerç menor peix  
643.2 Comerç menor bacallà i salaons  
644.1 Comerç al detall de pa, pastisseria, confiteria i similars i de llet i productes lactis.  
644.2 Despatxos de pa, pans especials i brioixeria.  
644.3 Comerç al detall de productes de pastisseria, brioixeria i confiteria  
.  
644.5 Comerç al detall de bombons i caramels.  
644.6 Comerç al detall de masses fregides, amb o sense cobertures o farciments, creïlles fregides, productes d'aperitiu, fruita seca, llepolies, preparats de  
645 Comerç al detall de vins i begudes de totes classes.  
646 Comerç tabacs i articles de fumador  
647.1 Comerç al detall de qualsevol classe de productes alimentosos i de begudes en establiments amb venedor.  
647.2 Comerç menor productes alimentosos menys 120 m²  
647.3 Comerç al detall de qualsevol classe de productes alimentosos i begudes en règim d'autoservei o mixt en superservicis, denominats així quan la superfície de la seua sala de vendes es trobe compresa entre 120 i 399 metres quadrats.  
647.4 Comerç al detall de qualsevol classe de productes alimentosos i begudes en règim d'autoservei o mixt en supermercats, denominats així quan la superfície de la seua sala de vendes siga igual o superior a 400 metres quadrats.  
651.1 Comerç menor de productes tèxtils, confeccions per al llar, catifes i similars i productes de tapisseria.  
651.2 Comerç menor peces de vestir i tocat  
651.3 Comerç menor llenceria i cotilleria  
651.4 Comerç menor merceria i paqueteria  
651.5 Comerç menor peces especials  
651.6  Comerç al detall de calçat, articles de pell i imitació o productes substitutius, cinturons, carteres, bosses, maletes i articles de viatge en general.  
652.1 Comerç al detall de medicaments, productes sanitaris i d'higiene personal. Farmàcies  
652.3 Comerç al detall de productes de perfumeria i cosmètica, i d'articles per a la higiene i la neteja personal.  
653.2 Comerç menor aparells d'ús domèstic  
653.3 Comerç menor articles parament, ferreteria, adornament  
656 Comerç menor de béns usats  
657 Comerç menor instruments música i accessori  
659.2 Comerç menor mobles i màquines d'oficina  
659.3 Comerç al detall d'aparells i instruments mèdics, ortopèdics, òptics i fotogràfics.  
659.4 Comerç al detall de llibres, periòdics, articles de papereria i escriptori i articles de dibuix i belles arts.  
659.5 Comerç al detall d'articles de joieria, rellotgeria, argenteria i bijuteria.  
659.6 Comerç menor joguets, articles deporte, armes  
659.7  Comerç al detall de llavors, fems, flors i plantes i animals xicotets  
  
659.9 Comerç al detall d'altres productes no especificats en aquesta agrupació, excepte els que han de classificar-se en l'epígraf 653.9.  
661.1 Comerç en grans magatzems, entenent per tals aquells establiments que ofereixen un assortiment ampli i, en general, profund de diverses gammes de productes (principalment articles per a l'equipament de la llar, confecció, calçat, perfumeria, alimentació, etc.), presentats en departaments múltiples, en general amb l'assistència d'un personal de venda, i que posen a més diversos serveis a la disposició dels clients.  
661.2 Comerç menor en hipermercats  
661.3 Comerç en magatzems populars, entenent per tals aquells establiments que ofereixen en seccions múltiples i venen en autoservei o en preselecció un assortiment relativament ampli i poc profund de béns de consum, amb una gamma de preus baixa i un servei reduït.  
662.1 Comerç menor en economats i cooperatives de consum  
662.2 Comerç al detall de tota classe d'articles, incloent-hi alimentació i begudes, en establiments diferents dels especificats en el grup 66  
  
663.1 Comerç al detall fora d'un establiment comercial permanent de productes alimentosos, fins i tot begudes i gelats.  
663.2 Comerç al detall fora d'un establiment comercial permanent d'articles tèxtils i de confecció.  
663.3 Comerç al detall fora d'un establiment comercial permanent de calçat, pells i articles de cuir.  
663.4 Comerç al detall fora d'un establiment comercial permanent d'articles de drogueria i cosmètics i de productes químics en general.  
663.9 Comerç al detall fora d'un establiment comercial permanent d'altres classes de mercaderies n.c.a.p.  
671.1 De cinc forquetes.  
671.2 De quatre forquetes.  
671.3 De tres forquetes.  
671.4 De dues forquetes.  
671.5 D'una forqueta.  
672.1 De tres tasses.  
672.2 De dues tasses.  
672.3 D'una tassa.  
673.1 De categoria especial.  
673.2 Altres cafés i bars.  
674.1 Servei en vehicles de tracció mecànica.  
674.2 Servei en ferrocarrils de qualsevol classe.  
674.3 Servei en vaixells.  
674.4 Servei en aeronaus.  
674.5 Serveis que es presten en societats, cercles, casinos, clubs i establiments anàlegs.  
674.6 Serveis establits en teatres i altres espectacles que únicament romanen oberts durant les hores de l'espectacle, excepte els balls i similars.  
674.7 Serveis que es presten en parcs o recintes firals classificats en l'epígraf 989.3 d'aquesta secció 1a de les tarifes.  
675 Serveis en quioscos, calaixos, barraques o altres locals anàlegs.  
676 Serveis en xocolateries, gelateries i orxateries.  
677.1 Serveis prestats pels establiments classificats en els grups 671, 672, 673 i 682 de les agrupacions 67 i 68, realitzats fora d'aquestes  
  
677.9 Altres serveis d'alimentació propis de la restauració.  
681 Servei d'hostalatge en hotels i motels.  
682 Servei d'hostalatge en hostals i pensions.  
683.1 Servei d'hostaleria en fondes i cases d'hostes.  
683.2 Allotjaments turístics agrícoles.  
684 Servei d'hostalatge en hotels-apartaments.  
685 Allotjaments turístics extrahotelers.  
686 Explotació d'apartaments privats a través d'agència o empresa organitzada.  
687.1 Campaments de luxe.  
687.2 Campaments de primera classe.  
687.3 Campaments de segona classe.  
687.4 Campaments de tercera classe.  
691.1 Reparació articles electrodomèstics  
691.2 Reparació automòbils i bicicletes  
691.9 Reparació altres béns consum no classificats en altres parts  
692 Reparació de maquinària industrial  
699 Altres reparacions no classificades en altres parts  
721.1 Transport urbà col·lectiu.  
721.2 Transport per autotaxis.  
721.3 Transport de viatgers per carretera.  
722 Transporte mercaderies per carretera  
722 Gestors administratius  
726 Graduats socials  
728 Agents de duanes  
729.1 Serveis de transports per ferrocarril de cremallera.  
729.2 Serveis de transports per telefèrics i funiculars.  
729.3 Altres serveis de transports terrestres n.c.a.p.  
731 Advocats  
732 Procuradors  
733.1 Transport de cabotatge i per vies navegables interiors, de viatgers.  
733.2 Transporte cabotatge i vies interior mercaderies  
733.3 Serveis de transbordadors, ferri-boats i anàlegs.  
733.4 Transport marítim de passatgers mitjançant els denominats jet-foil i similars.  
741 Economistes  
742 Intendents i professors mercantils  
743 Perits mercantils  
744 Diplomats en Ciències Empresarials  
747 Auditors de comptes i censors jurats  
757 Servei de mudances  
769 Altres serveis de telecomunicació  
771 Agents cobradors  
841 Serveis jurídics  
842 Serveis financers i comptables  
847 Serveis integrals de correus i telecomunicacions  
849.1 Cobraments de deutes i confecció factures  
849.2 Serveis mecanogràfics, taquigràfics, de reproducció d'escrits, plans i documents.  
849.7 Serveis de gestió administrativa  
849.9 Altres serveis independents n.c.a.p.  
854 Experts organització congressos i similars.  
857.2 Servei de pes a mesura sense lloguer de l'aparell.  
857.5 Lectura i conservació a un tant alçat de comptadors d'energia elèctrica.  
857.6 Lloguer, lectura i conservació de comptadors de gas.  
857.7 Lectura i conservació a un tant alçat de comptadors de gas.  
857.9 Lectura i conservació a un tant alçat de comptadors d'aigua.  
863 Periodistes i altres professionals de la informació i la comunicació  
887 Maquilladores i esteticistes  
911 Serveis agrícoles i ramaders  
921.2 Serveis de recollida de fems i deixalles  
921.4 Serveis de clavegueram, evacuació aigües  
921.5 Serveis incineració i eliminació de fems i deixalles  
921.6 Serveis de protecció, condicionament ambiental  
935.1 Col·legis majors.  
935.2 Residències d'estudiants.  
936.1 Investigació en ciències exactes i naturals  
936.2 Investigació en ciències mèdiques  
936.4 Investigacions en ciències socials, humanitats i jurídiques  
936.5 Investigació tècnica industrial  
936.9 Altres investigacions científiques i tècniques, n.c.a.p.  
942.2 Balnearis i banys.  
971.1 Tint, neteja en sec, rentada i planxat de robes fetes i de peces i articles de la llar usats.  
972.1 Serveis de perruqueria senyores i cavallers  
972.2 Salons i instituts de bellesa  
973.2 Màquines automàtiques, fotografies i fotocòpies  
973.3 Serveis de còpies de documents amb màquines fotocopiadores  
979.1 Serveis de pompes fúnebres  
979.2 Adornament de temples i altres locals.  
979.3 Agències matrimonials i altres serveis  
979.4 Ensinistrament i cura d'animals  
979.9 Altres serveis personals no classificats en altres parts  
982.4 Altres atraccions, comerç al detall i serveis de restauració propis de fires i revetles, fora d'establiment permanent.  
989.2 Serveis d'organització de congressos, assemblees i similars.  
989.3 Parcs o recintes firals.  
991 Prestació de serveis per societats de desenvolupament industrial regional  
999 Altres serveis no classificats en altres parts